আসাদুজ্জামান নূর: আমি কিন্তু কোনো নির্ধারিত প্রশ্ন করি না। দু-একটা থাকে। যেমন, কোথায় জন্ম, কবে জন্ম, লেখাপড়া কী ইত্যাদি। তারপর থেকে আমি কিন্তু আমন্ত্রিতদেরকে কথা বলতে দিই। কথা বলতে দিয়ে তাদের কথার সূত্র ধরেই কিন্তু আমি প্রশ্ন করি। যে প্রশ্নগুলো হয়তো আমার প্রশ্নের তালিকার ভেতরে নেই। অধিকাংশই থাকে না। কথার সূত্র ধরেই করি। তাতে করেই অনেকে অনেক সময় অনেক আবেগের কথা বলে। সেগুলো অনেককে স্পর্শও করেছে। সুতরাং ধরাবাঁধা প্রশ্ন আমার কয়েকটা মাত্র থাকে। জেনারেল প্রশ্ন। ওই কাঠামোর বাইরেও কিন্তু আমি অনেক প্রশ্ন করি। তাৎক্ষণিকভাবে কথার প্রসঙ্গে চলে আসে। সেই কথার প্রসঙ্গ ধরে আমার নতুন আরেকটি প্রশ্নে যাই। এর মাধ্যমে সম্ভবত আমরা অনেক নতুন নতুন তথ্য পেয়ে যাই ওই মানুষটি সম্পর্কে।